Video: Gans te veel mense in dié waterpark!Skermgreep uit die video China het tot dusver ŉ snikhete somer beleef en talle mense probeer enigiets om af te koel. In ŉ land met ŉ bevolking van 1,4 miljard mense word sommige plekke maklik oorvol. ŉ Merkwaardige video wat Saterdag by die Daqing Heiyu Lake Water Park in Heilongjiang verfilm is, wys hoe swemmers in opblaasringe bo-op mekaar gedruk word. Dit lyk of sommige die oomblik geniet, maar dit is duidelik dat ander ongemaklik voel, insluitend kinders wat sukkel om bo te bly. Die video was baie gewild op die Chinese sosialemediaplatform Weibo met duisende mense wat hul ongeloof uitgespreek het oor die situasie. “Ek voel sommer net onhigiënies om daarna te kyk,” skryf een persoon. “Angswekkend!” skryf ŉ ander. “Dit lyk soos ŉ bakkie Fruit Loops-pap!” het nog iemand laat hoor. Personeel by die park het aan plaaslike media gesê dit is ŉ algemene verskynsel oor naweke. Een persoon het egter aan die Xiaoxiang Morning News gesê soveel mense kan toegeskryf word aan “nalatigheid” en die park sal voortaan besoekersgetalle monitor om seker te maak dit gebeur nie weer nie. Die hutsmerk “I never want to go to the water park again” het meer as 90 miljoen kyke gelok met soortgelyke video’s wat gedeel word. A water park employee in China told local news outlets that crowded wave pools are normal during weekends and holidays. pic.twitter.com/hZdcoG2M42 — USA TODAY (@USATODAY) August 9, 2022